पाएं अपने शहर की ताज़ा ख़बरें और फ्री ई-पेपरडाउनलोड करें
वीकेंड लॉकडाउन के पहले दिन शनिवार को शहर के राउंडअप में इसकी वीकनेस खूब दिखी। सड़कों पर पुलिस की मौजूदगी से भीड़ कम नजर आई। लेकिन लोग पार्कों में झुंड बना गप्पे मारते रहे। सुबह की सैर के लिए भी पार्कों में काफी लोग पहुंचे।
कलानौर, महम, सांपला में कई जगह लोगों ने लॉकडाउन नियमों के खिलाफ दुकानें खोलीं या फिर पार्कों व अन्य सार्वजनिक जगहों पर जमघट लगाया। कई ऐसे इलाके रहे जहां पुलिस नहीं पहुंची और लोगों को लॉकडाउन के नियम मनवाने कोई आगे नहीं आया। वहीं रोहतक में लॉकडाउन को लेकर शनिवार को सबसे बड़ी कार्रवाई गोहाना अड्डा पर फल रेहड़ी की मार्केट पर हुई।
यहां जमघट लगा फलों की रेहड़ियां लगाने पर पुलिस ने 10 रेहड़ियांें व उनके सामान को जब्त किया। इस दौरान वहां पर हंगामा भी हुआ। रेहड़ी संचालकों का कहना था कि उन्होंने इस बारे में एसडीएम से अनुमति ली थी। लेकिन वो इसका कोई लिखित पत्र नहीं दिखा पाए।
लॉकडाउन में शराब ठेकों के शटरअप, 2 कारिंदों पर केस दर्ज
महम | बहुअकबरपुर पुलिस ने लॉकडाउन का उल्ल्घंन करने के मामले में संजीव उर्फ संजू निवासी चिड़ी के खिलाफ मामला दर्ज किया है। पुलिस का कहना है कि गद्दी खेड़ी ठेके पर शटर उठाकर शराब बेची जा रही थी। मौके पर कारिंदा मिला जिसके खिलाफ मामला दर्ज कर लिया गया। इसके अलावा महम पुलिस का कहना है कि सरकारी अस्पताल के सामने राठी सीमेंट स्टोर खुला हुआ था। वहां उपस्थित दो मजदूर भाग गए जबकि मालिक राजेश निवासी सीसर मौके पर मिला। राजेश के खिलाफ मामला दर्ज कर लिया गया है। इसके अलावा फरमाणा चुंगी पर स्थित ठेके पर शराब बेचने की सूचना पर पुलिस वहां पहुंची तो ठेके पर श्याम वार्ड 6 निवासी महम मिला। उसके खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn